
Prijedlog opisa aktivnosti za Školski kurikulum 
za program Centra izvrsnosti poduzetništva (CIPO) - projekt „Dalmatinski suvenir“

Cilj: Cilj programa CI poduzetništva je razvijanje inicijative, kreativnosti i poduzetništva potencijalno darovitih učenika sudjelovanjem u radu postojećih učeničkih zadruga u matičnim školama. Projekt „Dalmatinski suvenir“ omogućuje  darovitim učenicima u području poduzetništva sudjelovanje u svim koracima pri izradi proizvoda - od ideje i provedbe, preko realizacije do marketinga, distribucije i prodaje gotovih proizvoda, čime razvijaju svoje poduzetničke kompetencije. 

Ishodi - Učenici će moći:
· Produbiti znanja u području poduzetništva unutar međupredmetnih tema te izvan školskog gradiva.
· Usvojiti korake u izradi projekta - od ideje i provedbe, do realizacije, marketinga i prodaje. 
· Povezivati poduzetništvo s vlastitim iskustvom, svakodnevnim životom i drugim odgojno-obrazovnim područjima.
· Razvijati logičko i kritičko mišljenje, kreativnost i ustrajnost u radu.
· Ojačati samopoštovanje i razvijati pozitivnu sliku o sebi.
· Razvijati vještine poduzetnog, kreativnog i inovativnog rješavanja problema.
· Razvijati vještine evaluacije i samoevaluacije te (samo)prezentacije.
· Surađivati s vršnjacima u planiranju i provedbi zadataka te razvijati suradničke i komunikacijske vještine.

Namjena: Projekt „Dalmatinski suvenir“ namijenjen je potencijalno darovitim učenicima u području poduzetništva. Provodi se projektno u okviru postojećih učeničkih zadruga, a usmjeren je na razvijanje inovativnosti, kreativnosti, poduzetništva, kognitivnih sposobnosti i socio-emocionalnih vještina, s naglaskom razvoja potencijala svakog polaznika.

Nositelji: CI SDŽ;  matične škole, voditelji učeničkih zadruga 

Sudionici: učenici koji sudjeluju u radu učeničkih zadruga, a čije su škole odabrane za sudjelovanje u projektu temeljem javnog poziva

Način realizacije: Program će se provoditi u matičnim školama po principu rada postojećih učeničkih zadruga. Učeničke zadruge na javni poziv prijavljuju proizvod koji planiraju dostaviti CI SDŽ, a način realizacije od ideje do gotovog proizvoda ovisit će o načinu rada i funkcioniranja učeničke zadruge koja u projektu sudjeluje.

Način vrednovanja: evaluacija voditelja učeničkih zadruga i uključenih učenika; ostali načini vrednovanja unutar određene učeničke zadruge.

Vremenik: tijekom nastavne godine, u skladu s radom učeničke zadruge.

